lv de lv id lt lv fr lv ru az lv en en id lv fr nl ca en lv en nb lv en en fr id nl lv ca lv lv lv lv lv es hbs_lat lv lv it lv lv es tr uk es en sv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv de sk hbs_lat lv lv sk hbs_lat uk en en lv id es es en lv
Negaisa mākoņi un brāzmains vējš: kāds laiks gaidāms piektdien?
2022. gada 16. septembris 07:12
Piektdienas rītā Latvijā ir mainīgs mākoņu daudzums un vietām īslaicīgi līst, Latgalē nav nokrišņu, liecina meteoroloģiskā informācija.
Otrdien gaidāms saulains laiks; gaiss iesils līdz + 18 grādiem
Otrdien gaisa temperatūra pakāpsies līdz +18 grādiem
Nedēļas otrajā pusē laiks kļūs nokrišņiem bagātāks
Pirmdien gaiss iesils līdz +17 grādiem; nokrišņi nav gaidāmi
Naktī uz pirmdienu Latvijā daudzviet veidosies migla
Jaunākā prognoze – Latvijā nokrišņu daudzums oktobrī varētu būt nedaudz virs normas
Naktī vairāk lija Kurzemē, kur dažviet arī dārdēja pērkons.
Gaisa temperatūra no rīta +8..+11 grādi, piekrastē vietām līdz +14 grādiem.
Pūš lēns līdz mērens dienvidu, dienvidrietumu vējš. Pēdējā diennaktī Liepājas un Ventspils ostā reģistrētas vēja brāzmas līdz 18 metriem sekundē.
Rīgā agrā rītā pūš dienvidu, dienvidrietumu vējš 4-7 metri sekundē un termometri rāda aptuveni +10 grādus.
Piektdien valsts lielākajā daļā īslaicīgi līs, vietām gaidāmas pērkona lietusgāzes ar krusu, prognozē sinoptiķi.
Pērkona negaiss vairāk iespējams Kurzemē, arī Vidzemes rietumos.
Dienvidrietumu vējš brāzmās pastiprināsies līdz 11-16 metriem sekundē, zem negaisa mākoņiem lokāli iespējamas lielākas brāzmas.
Uzspīdot saulei, gaisa temperatūra sasniegs +13..+16 grādus.
Rīgā brīžiem gaidāms lietus un dienvidu, dienvidrietumu vēja brāzmas līdz 14 metriem sekundē, saulainos periodos gaiss iesils līdz +15..+16 grādiem.
Baltijas jūrā un Somijā atrodas liela ciklona centrs. Atmosfēras spiediens jūras līmenī no 988 hektopaskāliem Kurzemes ziemeļos līdz 995 hektopaskāliem Latgales dienvidos.
Valsts dienvidaustrumu daļā joprojām spēkā Latvijas Vides, ģeoloģijas un meteoroloģijas centra izsludinātais dzeltenā līmeņa brīdinājums - vietām saglabājas augsta ugunsbīstamība mežos.
Maksimālā gaisa temperatūra ceturtdien Latvijā bija +15..+17 grādi.
Augstākā gaisa temperatūra Eiropā 15.septembrī bija +36 grādi Itālijā, Grieķijā, Bulgārijā un Rumānijā. Zemākā gaisa temperatūra naktī uz piektdienu -2 grādi Islandē.
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa